CP_O+furtună+neaşteptată

===Era o zi minunată de vară..........Căldura toropitoare se revarsă peste pământul care ardea ca o torţă incandescentă........Am plecat împreună cu mai mulţi prieteni la lacul de lângă oraşul meu..........===
 * ===Continuati aceste rânduri şi realizaţi o compunere în care să surprindeţi o furtună de vară.===

Recomandări:

 * 1) ===Compunerea să aibă cel puţin 2 pagini sau una mare===
 * 2) ===Lungimea ei poate fi nelimitată===
 * 3) ===Dati un titlu compunerii===
 * 4) ===Folosiţi figuri de stil===
 * 5) ===Imlicaţi-vă afectiv în realizarea compunerii===

= =

= =

O furtună neaşteptată
===Era o zi minunată de vară când soarele prietenos se prevesteşte prin mănunchiul de raze pe cerul albastru ca o petală de miozot. Căldura toropitoare se revarsă peste pământul care ardea ca o torţă incandescentă.===

Am plecat, împreună cu mai mulţi prieteni la lacul de lângă oraşul meu ca să petrecem o zi minunată în natură, după zilele apăsătoare din oraşul poluat.
===După o călătorie scurtă şi distractivă am ajuns la malul lacului care era înconjurat de copaci cu coroane mari, la umbra cărora ne-am aşezat.Pe aceşti copaci îmbrăcaţi într-o haină multicoloră , păsările se adunau agitate iar ciripitul lor parcă ne prevestea ceva îngrozitor.=== ===Discul roşu al soarelui se zărea în oglinda lacului iar dulcele zefir adia uşor printre frunzele copacilor. Arşiţa era atâta de înăbuşitoare că am fost nevoiţi să ne răcorim în apa limpede al lacului.Timpul a trecut repede şi la un moment dat totul părea nemişcat iar aerul neclintit a devenit arzător.===

Pe cerul până acum senin deodată apar nori grei şi plumburii care au acoperit soarele zâmbitor şi toată zarea se întunecă.
===Se apropie o furtună! Vântul cu forţe noi se agaţă de crengile copacilor care se apleacă parcă oftând în bătaia vântului. Oglinda netedă a lacului a devenit tulburată,valurile spumegânde ale apei alergau triste spre mal, tremurând parcă de frică.===

A început să plouă.Picături mari şi reci cădeau din norii mohorâţi. La început mai rar şi din ce în ce mai deşi, ca nişte lacrimi de cristal.
===La fel ca prietenii mei şi eu am înmărmurit la vederea vijeliei care s-a iscat în câteva minute.Ploaia este atât de deasă încât văd ca prin ceaţă şi nu îndrăznesc să fac vreun pas. Natura îşi descarcă furia asupra pământului. Un fulger purpuriu crapă cerul în mii de bucăţi.La câteva minute soseşte şi tunetul care zguduie tot universul.===

Furtuna se dezlănţuie nemiloasă iar pe noi, vrând, nevrând, ne-au copleşit sentimente de frică şi în acelaşi timp sentimente de uimire şi admiraţie faţă de acest fenomen al naturii.
===În drum spre casă am rămas cu gândul la furtuna înfiorătoare care ne-a tulburat ziua şi la norii cenuşii care cu câteva clipe în urmă au întunecat cerul deasupra noastră. Oare, acum, pe ce meleaguri îşi varsă lacrimile reci?===